સ્ત્રીઓ ગમે તેટલી ફેશનેબલ થઈ જાય અને પાશ્ચાત્ય પરિધાન ધારણ કરે પરંતુ તહેવારો આવતાં જ સ્ત્રીઓને પારંપરિક પરિધાન યાદ આવી જાય છે અને મોટા ભાગની સ્ત્રીઓ પારંપરિક અને એથનિક ડ્રેસિંગ જ પસંદ કરે છે. તહેવારોની સીઝનમાં યોગ્ય સાજ શણગાર સ્ત્રીઓની પ્રાથમિકતા હોય છે. રક્ષાબંધન જેવા તહેવારમાં સ્ત્રીઓ પારંપરિક સાડીનું જ ડ્રેસિંગ કરવાનું પસંદ કરે છે. જોકે હવેની ફેશન પરસ્ત સ્ત્રીઓ પરંપરાગત વસ્ત્રોમાં પણ લેટેસ્ટ સ્ટાઇલને અનુસરવાનું ચૂકતી નથી. તમારે પણ રક્ષાબંધન સહિતના શ્રાવણ મહિનામાં આવતા ધાર્મિક અને સામાજિક તહેવારમાં સુરૂચિપૂર્ણ અને સ્ટાઇલિસ્ટ ડ્રેસિંગ કરવું હોય તો તમે પરંપરાગત વસ્ત્રોમાં પણ કરી જ શકો છો.મોટા ભાગે સ્ત્રીઓ ધાર્મિક ઉત્સવમાં સાડી પહેરવાનું પસંદ કરે છે. આ વખતે સાડીમાં નેટ અને ટ્રાન્સપરન્ટ તેમજ આપણે અગાઉના અંકમાં વાત કરી હતી તેમ બનારસી સિલ્ક સાડીઓ ઇન ટ્રેન્ડ છે. એટલે તમે એ પ્રકારની સાડી સ્લીવલેસ બ્લાઉઝ અથવા તો ક્રોપ ટોપ બ્લાઉઝ સાથે પણ પહેરી શકો પહેરી શકો છો.